16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 144 της 15/27 Μαρτ. 1963 (ΦΕΚ Α΄ 33) Περί ιδρύσεως Προτύπων Αντιφυματικών Ιατρείων εν Αθήναις και Θεσσαλονίκη. Έχοντες υπ’ όψει: 1) τας διατάξεις των άρθρ. 3 και 4 του Νόμ. 4053/60 «περί οργανώσεως του αντιφυματικού αγώνος», 2) το υπ’ αριθ. 682/3.10.60 Β. Δ/μα «περί Οργανισμού του Υπουργείου Κοινωνικής Προνοίας, 3) την υπ’ αριθ. 5/1961 γνωμοδότησιν του Γνωμοδοτικού Συμβουλίου Αντιφυματικού Αγώνος και 4) την υπ’ αριθ. 690/1961 γνωμοδότησιν του Συμβουλίου της Επικρατείας, προτάσει των Υπουργών Κοινωνικής Προνοίας και Οικονομικών, απεφασίσαμεν και διατάσσομεν: Άρθρ.1.-1.Συνιστώνται Πρότυπα Αντιφυματικά Ιατρεία έν εν Αθήναις και έτερον εν Θεσσαλονίκη, λειτουργούντα κατά τας διατάξεις του Νόμ. 4053/60. Άρθρ.2.-1.Το προσωπικόν εκάστου των κατά το άρθρ. 1 του παρόντος συνιστωμένων προτύπων αντιφυματικών ιατρείων αποτελείται: α)Εξ ενός ιατρού φυματιολόγου. β)Εκ δύο επισκεπτριών αδελφών. γ)Ενός γραφέως. δ)Ενός κλητήρος. 2.Το κατά την προηγουμένην παράγραφον προσωπικόν, ούτινος αι θέσεις περιλαμβάνονται εις το υπ’ αριθ. 682/1960 Β. Δ/γμα «περί Οργανισμού του Υπουργείου Κοινωνικής Προνοίας», τοποθετείται εις τα συνιστώμενα πρότυπα αντιφυματικά ιατρεία, δι’ αποφάσεως του Υπουργού Κοινωνικής Προνοίας, μετά γνώμην του Υπηρεσιακού Συμβουλίου του Υπουργείου τούτου, εκ των υπηρετούντων εις τας δια του υπ’ αριθ. 682/1960 Β. Δ/τος προβλεπομένας θέσεις των οικείων κλάδων και κατηγοριών. Άρθρ.3.-1.Του Ιατρείου προΐσταται ο φυματιολόγος ιατρός, όστις, εκτός των επιστημονικών αυτού καθηκόντων, εκτελεί και διοικητικά τοιαύτα, λαμβάνων άπαντα τα ενδεικνυόμενα μέτρα δια την εύρυθμον λειτουργίαν του ιατρείου και την εκπλήρωσιν του σκοπού αυτού.2.Ειδικώτερον, ο φυματιολόγος ιατρός α) εξετάζει πάντα προσερχόμενον ασθενή κλινικώς, ακτινολογικώς και μικροβιολογικώς, αναλόγως της περιπτώσεως, β) προβαίνει δια των επισκεπτριών αδελφών εις την δια φυματίνης δοκιμασίαν και εν συνεχεία, εφ’ όσον επιβάλλεται εις τον αντιφυματικόν εμβολισμόν δια Β.C.G., γ) κατευθύνει και ελέγχει το έργον των επισκεπτριών αδελφών και παρακολουθεί τα υπ’ αυτών τηρούμενα στατιστικά στοιχεία, δ) συνεργάζεται μετά των υγειονομικών Κέντρων, Κέντρων Υγείας, Υγειονομικών Υπηρεσιών, Σχολιατρικών Υπηρεσιών, Π.Ι.Κ.Π.Α., Ι.Κ.Α., Κέντρων Προνοίας κλπ. 3.Η αρμοδία Υπηρεσία Αντιφυματικού Αγώνος του Υπουργείου παρακολουθεί, καθοδηγεί και ελέγχει το όλον έργον των Π.Α.Ι. Άρθρ.4.-Αι επισκέπτριαι αδελφαί α) υποδέχονται πάντα προσερχόμενον προς εξέτασιν ασθενή καταρτίζουσαι το ατομικόν και οικογενειακόν αυτού δελτίον, β) ενημερώνουν τα Υγειονομικά Κέντρα και τα Κέντρα υγείας περί των εξακριβωθέντων περιστατικών της περιοχής των, γ)μεριμνούν δια την ταχυτέραν εισαγωγήν των εχόντων ανάγκην σανατοριακής περιθάλψεως, δ) προβαίνουν δια παντός τρόπου εις την υγειονομικήν διαφώτισιν των ασθενών και του περιβάλλοντος αυτών, υποδεικνύουσαι τα ενδεικνυόμενα προληπτικά μέτρα, ε) βοηθούν τον φυματιολόγον ιατρόν εις την εφαρμογήν του αντιφυματικού εμβολιασμού, στ) παρέχουν κατόπιν εντολής τους ιατρού διαφόρους οδηγίας εις τους ασθενείς και παρακολουθούν την εφαρμογήν αυτών και ζ) μεριμνούν δια την απολύμανσιν του περιβάλλοντος του ασθενούς. Άρθρ.5.-1.Το εν Αθήναις Πρότυπον Αντιφυματικόν Ιατρείον εγκαθίσταται εις το αυτό μετά της υπηρεσίας αντιφυματικού εμβολιασμού και Ι.Ε.Ν.Θ. οίκημα, δια του εργαστηριακού και επιστημονικού εξοπλισμού των οποίων εξυπηρετείται. 2.Το εν Θεσσαλονίκη Πρότυπον Αντιφυματικόν Ιατρείον εγκαθίσταται εις το αυτό μετά της υπηρεσίας αντιφυματικού εμβολιασμού και Ι.Ε.Ν.Θ. οίκημα, εξυπηρετούμενον δια των τεχνικών και επιστημονικών μέσων αυτού και των εν Θεσσαλονίκη Νοσηλευτικών Ιδρυμάτων Ν.Δ. 2592/53. Εις τον επί της Κοινωνικής Προνοίας Υφυπουργόν ανατίθεμεν την δημοσίευσιν και εκτέλεσιν του παρόντος Β. Δ/τος.